gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl eu gl eu pt gl gl eu gl gl gl gl gl gl gl gl gl zh en sv fr de de gl gl gl gl gl gl gl gl gl gl es gl es ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os presos vascos Gisasola e Urrosolo instan a Batasuna a "falar claro"
Sábado, 01 de outubro de 2022
Os dous históricos ex membros de ETA criticaron que a proposta da formación 'abertzale' non sexa máis explícita sobre a loita armada.
Redacción - 11:45 26/11/2009
Tags: Batasuna ETA Euskal Herria loita armada
Os históricos presos de ETA Joseba Urrosolo Sistiaga e Carmen Gisasola afirmaron que "a fin da loita armada" debe ser o "primeiro paso que hai que expor" para "abrir unha nova etapa e comezar a solucionar os problemas" de Euskal Herria.
Nunha carta remitida desde o cárcere de Zuera, en Zaragoza (onde o Ministerio do Interior agrupa os reclusos da organización armada críticos coa estratexia oficial), publicada esta quinta feira por Berria e os diarios do Grupo Noticias (como Deia, vinculados ao PNV), os dous presos criticaron tamén que a proposta da esquerda abertzale ilegalizada non sexa máis explícita e que non expoña "claramente o que quere dicir".
Por iso, instaron a Batasuna a "falar claro": "Cando se fala de 'cambio de ciclo e de estratexia' quérese dicir deixar de utilizar a loita armada e abrir unha etapa exclusivamente política".
"Non se pode seguir expondo vaguidades como que o cambio de ciclo se fará sobre unhas bases democráticas previas ou que para iso é necesario o compromiso previo doutros sectores políticos", engaden.
Ademais, realizaron un chamamento á base social da esquerda abertzale que "permanecen calados", para se pronunciaren claramente contra a loita armada, para que "non rematemos deixando uns poucos que sigan pedindo máis madeira e calcinando o propio tren".
Joseba Urrosolo Sistiaga e Carmen Gisasola foron expulsados de ETA, aínda que durante anos permaneceron no Colectivo de Presos Políticos Vascos, até que o ano pasado anunciaron a súa desvinculación.
"Continua substitución de dirixente de ETA"
A misiva dos dous reclusos é unha reacción á proposta política elaborada por Arnaldo Otegi e Rafa Díez, recentemente detidos, un documento que Urrosolo Sistiaga e Gisasola consideran repleto de eufemismos que evitan o núcleo da cuestión: o final da loita armada.
Urrosolo e Gisasola consideran que a resistencia de ETA a dar por rematado o ciclo da estratexia militar é consecuencia da continua substitución na súa dirección. Mentres o IRA mantivo na súa cúpula os mesmos homes durante todo o seu ciclo de actividade armada, non ocorreu o mesmo na organización vasca.
As bases da esquerda abertzale aceleran o debate cara a unha nova "fase política"
Brian Currin defende a nova estratexia política de Batasuna e critica as detencións dos seus líderes
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto